ให้ร่างกายได้พัก ลดอาการคัดจมูก รักษาหวัดให้หายโดยเร็ว รักษาอาการอื่นๆ
วิธีหนึ่งที่จะยืดเวลาโรคหวัดให้นานออกไปเป็นวันๆ หรือเป็นสัปดาห์คือการใช้ชีวิตประจำวันตามปกติและไม่ให้เวลาร่างกายได้ฟื้นตัว ทางที่ดีที่สุดที่จะทำให้หายหวัดเร็วๆ คือลาหยุดสัก 2-3 วัน อยู่ในที่ที่อุ่นสบาย และให้เวลาร่างกายได้พักผ่อน   ถ้าคุณไม่อยากหยุดงาน ลองคิดถึงเพื่อนร่วมงานของคุณดู พวกเขาคงไม่อยากให้คุณไปแพร่เชื้อโรคในที่ทำงานหรอก การหยุดอยู่บ้านจะช่วยพวกเขาได้นะ นอกจากนั้น ไวรัสหวัดธรรมดาจะโจมตีระบบภูมิคุ้มกันให้อ่อนแอ ทำให้คุณไวต่อการติดเชื้อโรคอื่นๆ หรือทำให้หวัดยิ่งแย่ลงได้ ดังนั้น การอยู่ในบ้านจึงเป็นทางเลือกที่ปลอดภัยสุด อย่างน้อยก็จนกว่าคุณจะรู้สึกดีขึ้น อย่าลืมว่าร่างกายคุณกำลังพยายามต่อสู้กับเชื้อไวรัสอยู่ และมันต้องการพลังงานเพื่อเอาชนะให้ได้ การออกแรงมากเกินไปในการทำงานบ้าน ออกกำลังกาย เดินทาง หรือทำกิจกรรมที่ใช้แรงต่างๆ จะยิ่งยืดเวลาโรคหวัดและทำให้คุณรู้สึกแย่ลง ควรนอนตอนกลางคืนอย่างน้อยแปดชั่วโมงและงีบระหว่างวันบ่อยๆ   ถ้าคุณนอนไม่หลับ ให้ลองห่มผ้าอุ่นๆ บนโซฟาและดื่มเครื่องดื่มร้อนๆ ใช้เวลานี้ดูหนังเรื่องโปรดหรืออ่านหนังสือที่ชอบก็ได้ เวลานอนให้ยกศีรษะขึ้นสูงโดยใช้หมอนหนุนเพิ่ม มันอาจจะรู้สึกแปลกถ้าคุณไม่ชิน แต่มุมที่ยกขึ้นนั้นจะช่วยระบายน้ำมูกให้จมูกโล่งได้ ถ้ามันทำให้ไม่สบายตัวจริงๆ ลองเสริมหมอนหนุนไว้ใต้ที่นอนหรือผ้าปูเตียงเพื่อไม่ให้มันสูงเกินไป เมื่ออากาศหนาวต้องทำอย่างไร ทำร่างกายให้อบอุ่นไงล่ะ! แม้ว่าอากาศหนาวๆ หรือการนั่งตากลมจะไม่ใช่สาเหตุของโรคหวัด (มันเกิดจากไวรัสหวัดต่างหาก) การรักษาร่างกายให้อบอุ่นในช่วงฟื้นตัวจะช่วยได้ เปิดเครื่องควบคุมอุณหภูมิ จุดไฟ แล้วห่มผ้าให้อุ่นๆ ไม่นานคุณก็จะรู้สึกดีขึ้น   แม้ความร้อนจะมีประโยชน์ แต่ความร้อนแห้งๆ สามารถทำให้จมูกและคอที่อักเสบยิ่งระคายเคืองได้ คุณจัดการเรื่องนี้ได้ด้วยการใช้เครื่องทำความชื้นเพื่อเติมความชุ่มชื้นในอากาศ มันจะช่วยให้หายใจได้สะดวกขึ้น แค่ต้องระวังว่าเครื่องทำความชื้นอาจทำให้เชื้อโรคหรือเชื้อราแพร่กระจายได้ ทั้งการสั่งน้ำมูกและห่มผ้าจนเหงื่อออกจะทำให้ร่างกายสูญเสียน้ำ ซึ่งจะทำให้อาการหวัดยิ่งแย่ลง นำไปสู่อาการปวดหัว คอแห้ง และระคายคอได้   พยายามดื่มน้ำให้มากกว่าปกติเวลาไม่สบาย ไม่ว่าจะเป็นน้ำชาร้อนๆ ซุป ผักผลไม้ที่มีน้ำเยอะๆ (แตงโม มะเขือเทศ แตงกวา สับปะรด) หรือแค่น้ำเปล่าธรรมดาก็ได้ วิธีง่ายๆ ในการเช็กภาวะขาดน้ำคือการตรวจปัสสาวะ ถ้าปัสสาวะสีอ่อนมากหรือเกือบใส แปลว่าคุณสบายดี แต่ถ้าเป็นสีเหลืองเข้ม แสดงว่าของเสียในร่างกายมีความเข้มข้นสูงและไม่ถูกเจือจาง ซึ่งเป็นสัญญาณบอกว่าคุณควรดื่มน้ำให้มากขึ้น เป็นธรรมดาที่คุณอยากจะสั่งน้ำมูกเมื่อรู้สึกคัดจมูก แต่แค่ต้องระวังอย่าทำมากเกินไป การสั่งน้ำมูกอาจช่วยให้ของเหลวออกมาและโพรงจมูกโล่งขึ้นได้ก็จริง แต่ถ้าสั่งแรงหรือบ่อยเกินก็อาจทำให้เกิดผลเสียได้    ที่จริงแล้ว ผู้เชี่ยวชาญบางส่วนชี้ว่าการสั่งน้ำมูกอาจทำให้แรงดันในจมูกเพิ่มขึ้นเนื่องจากมีน้ำมูกสะสม ซึ่งจะทำให้เป็นอันตรายต่อโพรงจมูกมากขึ้นไปอีก  คุณสามารถหลีกเลี่ยงความเสี่ยงนี้ได้โดยการสั่งน้ำมูกเมื่อจำเป็นจริงๆ เท่านั้น และใช้วิธีที่ถูกต้อง วิธีที่ถูกก็คือ ใช้นิ้วปิดรูจมูกข้างหนึ่งไว้ แล้วสั่งน้ำมูกเบาๆ จากอีกข้าง จากนั้นจึงสลับข้างกัน อย่าลืมล้างมือให้สะอาดด้วยสบู่ฆ่าเชื้อหลังสั่งน้ำมูกเพื่อไม่ให้เชื้อไวรัสหวัดแพร่กระจาย   ป้องกันไม่ให้จมูกระคายเคืองจากการสั่งน้ำมูกที่มากเกินไปด้วยการใช้ผ้าเช็ดหน้าคอตตอนนุ่มๆ และใช้ปิโตรเลียมเจลเพื่อเพิ่มความชุ่มชื้นหล่อเลี้ยงโพรงจมูก ใช้ขวดหรือภาชนะแบบใดก็ได้ที่มีปากขวดแคบใส่น้ำเกลือล้างจมูก เพื่อเจือจางและชะล้างน้ำมูกจากโพรงจมูก   ทำน้ำเกลือเองโดยผสมเกลือโคเชอร์ (kosher salt) ครึ่งช้อนชากับน้ำหนึ่งถ้วย ใส่น้ำเกลือลงในภาชนะ เอียงศีรษะไปด้านหนึ่ง (เหนืออ่างล้างหน้า) นำปากภาชนะใส่ในรูจมูกข้างหนึ่งแล้วเท น้ำเกลือจะไหลเข้าไปในรูจมูกข้างนั้นก่อนจะไหลออกมาทางอีกข้าง พอน้ำหยุดไหลออกมาแล้วให้สั่งน้ำมูกเบาๆ และทำซ้ำอีกข้างหนึ่ง ไอน้ำนั้นมีประโยชน์มากในการทำให้โพรงจมูกคุณโล่ง ความร้อนจากไอน้ำจะช่วยสลายเสมหะ ในขณะที่ความชุ่มชื้นจากน้ำจะช่วยบรรเทาอาการโพรงจมูกแห้ง  ใช้ไอน้ำตามวิธีดังต่อไปนี้ อบไอน้ำใบหน้าด้วยการต้มน้ำให้เดือด เทน้ำลงในชามแล้วเอาหน้าไปจ่อเหนือไอน้ำที่ลอยขึ้นมา ถือผ้าขนหนูไว้เหนือศีรษะเพื่อกักไอน้ำไว้ เติมน้ำมันหอมระเหยที่ช่วยให้จมูกโล่งสักสองสามหยด (เช่น ทีทรีหรือเปเปอร์มินต์) เพื่อให้ได้ผลมากที่สุด ใช่แล้ว แม้ว่าคุณจะรู้สึกไม่ค่อยสบาย แต่ก็ควรอาบน้ำตามปกติเพราะมันจะช่วยให้หายหวัดเร็วขึ้น เปิดน้ำให้ร้อนในระดับที่อาบได้สบาย และปล่อยให้ไอน้ำลอยเต็มห้องน้ำให้มากเท่าที่ทำได้ ถ้าความร้อนทำให้คุณรู้สึกอ่อนแรงหรือวิงเวียน ให้เอาเก้าอี้หรือม้านั่งพลาสติกเข้าไปไว้ในห้องน้ำด้วย  การอาบน้ำร้อนแบบมีไอน้ำเยอะๆ สามารถช่วยคุณตอนเป็นหวัดได้ดีมาก ไม่ใช่แค่ลดอาการคัดจมูก แต่ช่วยในการผ่อนคลายและให้ความอบอุ่นด้วย พยายามให้น้ำร้อนเท่าที่จะทำได้ ถ้าคุณอยากจะสระผม (ไม่ว่าจะในอ่างหรือใช้ฝักบัว) อย่าลืมเป่าผมให้แห้งด้วย เพราะผมชื้นๆ จะทำให้คุณสูญเสียความร้อนในร่างกาย ซึ่งจะไม่ดีเวลาเป็นหวัด ไม่มีอะไรจะสบายกว่าการได้ดื่มอะไรร้อนๆ ตอนคุณเป็นหวัดอีกแล้ว แต่นอกจากความอุ่นสบายนั้นแล้ว เครื่องดื่มร้อนๆ ยังช่วยให้จมูกคุณโล่งและบรรเทาอาการเจ็บคอได้อีกด้วย มันจึงเป็นวิธีรักษาหวัดที่เพอร์เฟกต์สุดๆ   ชาสมุนไพรอย่างคาโมมายล์และเปปเปอร์มินต์เป็นตัวเลือกที่ดี มันจะช่วยบรรเทาอาการและช่วยให้ชุ่มชื้น ชาธรรมดาและกาแฟจะช่วยให้คุณกระฉับกระเฉงขึ้นเวลาคุณมึนๆ แต่มันไม่ช่วยเติมความชุ่มชื้นให้ร่างกาย วิธีรักษาหวัดอย่างหนึ่งที่มีมายาวนานและยังใช้ได้ดีก็คือเครื่องดื่มธรรมดาๆ ที่ทำจากน้ำอุ่น มะนาว และน้ำผึ้ง น้ำอุ่นๆ จะช่วยแก้คัดจมูก มะนาวจะช่วยเติมพลังให้ระบบภูมิคุ้มกัน ส่วนน้ำผึ้งช่วยบรรเทาอาการเจ็บคอ แค่ใส่มะนาวฝานบางๆ ลงในถ้วยน้ำอุ่นและเติมน้ำผึ้งลงไปก็เสร็จแล้ว   ซุปไก่ถูกเลือกให้เป็นอาหารบำรุงผู้ป่วยโรคหวัดมานาน แต่ไม่ใช่แค่เพราะมันอุ่นและกินง่าย มีหลักฐานทางวิทยาศาสตร์รับรองแล้วว่าซุปไก่ช่วยจำกัดการผลิตเซลล์เม็ดเลือดขาวบางชนิดที่มีส่วนทำให้เป็นโรคหวัด คุณจะเริ่มแสดงอาการแทบจะทันทีหลังจากได้รับเชื้อไวรัส สัญญาณบ่งบอกอาการของหวัดธรรมดา ได้แก่ น้ำมูกไหล เจ็บคอ ไอ คัดจมูก ปวดเมื่อยตามตัวเบาๆ ตัวร้อนนิดๆ และมีอาการอ่อนเพลียเล็กน้อย  ถ้าคุณอยากรักษาโรคหวัดให้หายอย่างรวดเร็ว คุณก็ต้องเริ่มจัดการตั้งแต่เนิ่นๆ หลังจาก 12 ชั่วโมงแรกที่เป็นหวัด มันก็จะกระจายไปทั่วจนทำให้เป็นอยู่หลายวันได้ คุณต้องเสริมสร้างภูมิคุ้มกันร่างกายให้แข็งแรง กินยานี้เฉพาะเมื่อคุณมีอาการไอแห้ง ตัวอย่างยาแก้ไอ เช่น เดกซ์โทรเมทอร์แฟน (dextromethorphan) และโคเดอีน (codeine) แต่สำหรับโคเดอีนอาจต้องให้แพทย์สั่งจ่าย ผลข้างเคียงอาจทำให้ง่วงซึมและท้องผูก ส่วนเดกซ์โทรเมทอร์แฟนมีขายทั้งแบบยาเม็ดและยาน้ำ และอาจมาพร้อมกับยาขับเสมหะ  ถ้าคุณมีอาการไอแบบมีเสมหะ และไอเอาเสมหะออกมาด้วย อย่ากินยาแก้ไอ เพราะมันอาจไปเพิ่มโอกาสเสี่ยงของการติดเชื้อในปอดได้ ให้ลองถามหายาน้ำขับเสมหะจากเภสัชกรดู ยาลดน้ำมูกมีทั้งแบบน้ำและแบบเม็ด จะช่วยให้หลอดเลือดในเยื่อบุโพรงจมูกหดตัว และทำให้ทางเดินหายใจเปิดโล่ง ยาฟีนิลเอฟรีน (phenylephrine) อย่างซูดาเฟด พีอี (Sudafed PE) และยาซูโดอีเฟดรีน (pseudoephedrine) อย่างซูดาเฟด (Sudafed) เป็นยาลดน้ำมูกที่หาซื้อได้ตามร้านขายยาและช่วยเรื่องหวัดได้    คุณสามารถหาซื้อยาลดน้ำมูกในรูปแบบของสเปรย์พ่นจมูกได้เช่นกัน แค่พ่น 1-2 ครั้งก็จะรู้สึกดีขึ้นได้ ยาพ่นจมูกนี้จะมีตัวยาออกซีเมตาโซลีน (oxymetazoline) ฟีนิลเอฟรีน (phenylephrine) ไซโลเมตาโซลีน (xylometazoline) หรือแนฟาโซลีน (naphazoline) ควรใช้ตามคำแนะนำเท่านั้น การใช้เกิน 3-5 ครั้งต่อวันอาจทำให้ยิ่งรู้สึกคัดจมูกได้   ผลข้างเคียงของยาลดน้ำมูกคือ นอนไม่หลับ (มีปัญหาการนอนหลับ) เวียนหัว และความดันโลหิตเพิ่มขึ้น อย่าใช้ยาลดน้ำมูกแบบกินถ้าคุณมีปัญหาเกี่ยวกับหัวใจหรือความดันโลหิตสูง และควรใช้ภายใต้คำแนะนำของแพทย์ถ้าคุณเป็นโรคเบาหวาน มีปัญหาไทรอยด์ เป็นต้อหิน หรือต่อมลูกหมากมีปัญหา ยาขับเสมหะมีขายทั่วไป จะช่วยทำให้โพรงจมูกโล่งโดยเจือจางน้ำมูกและละลายเสมหะที่ไปสะสมในปอด ช่วยให้คุณหายใจสะดวกขึ้น และรู้สึกโล่งสบายขึ้น   ยาขับเสมหะมีขายตามร้านขายยาใกล้บ้านคุณ มักจะมาในรูปแบบยาน้ำ แต่ก็สามารถพบได้ในแบบเม็ดหรือแบบผงด้วย ปัจจุบัน ยาขับเสมหะที่มีขายทั่วไปมีแค่ยาไกวเฟนิซิน (guaifenesin) ถ้าไปหาซื้อยาให้ดูส่วนผสมหลักตัวนี้ไว้ มิวซิเน็กซ์ (Mucinex) เป็นยี่ห้อยาขับเสมหะที่ขายตามร้านขายยาทั่วไปที่มีตัวยาไกวเฟนิซินอยู่   ควรระวังว่ายาขับเสมหะก็เหมือนยาตัวอื่นๆ คืออาจมีผลข้างเคียง อาการที่มักจะเกิดจากการกินยานี้ ได้แก่ คลื่นไส้ อาเจียน และง่วงซึม ถ้าคุณมีอาการใดตามที่กล่าวมา ควรหยุดกินยาขับเสมหะทันที วิตามินซีเป็นที่เลื่องลือมานานถึงคุณสมบัติที่ช่วยป้องกันโรคหวัด แต่รู้ไหมว่ามันสามารถช่วยย่นระยะเวลาการป่วยได้ด้วย   บริโภควิตามินซีให้มากขึ้นโดยการดื่มน้ำส้มคั้น และกินอาหารอย่างสตรอว์เบอร์รี่ กีวี่ และผักใบเขียว ซึ่งมีวิตามินซีสูง คุณสามารถกินวิตามินซีเสริมได้เช่นกัน ซึ่งมีขายในรูปแบบเม็ดตามร้านขายยาหรืออาหารเพื่อสุขภาพ ปริมาณที่แนะนำคือ 90 มิลลิกรัมต่อวันสำหรับผู้ชาย และ 75 มิลลิกรัมต่อวันสำหรับผู้หญิง อ้างอิงจากสถาบันสุขภาพแห่งชาติของอเมริกา ร่างกายคุณมีความสามารถในการต่อสู้กับเชื้อหวัด แต่แพทย์ก็สามารถสั่งจ่ายยาเพื่อช่วยบรรเทาอาการได้ แต่อย่าขอยาปฏิชีวนะจากแพทย์เพื่อรักษาโรคหวัด เพราะมันจะไม่ช่วยให้อาการดีขึ้นหรือลดเวลาการเจ็บป่วยได้เลย    ถ้าคุณมีอาการใดอาการหนึ่งดังต่อไปนี้ ควรรีบติดต่อแพทย์ทันที: ปวดหู/สูญเสียการได้ยิน ไข้ขึ้นสูงกว่า 103 องศาฟาเรนไฮต์ (39.4 องศาเซลเซียส) มีไข้สูงกว่า 101 องศาฟาเรนไฮต์ (38.3 องศาเซลเซียส) นานเกิน 3 วัน หายใจลำบาก/มีเสียงหวีด น้ำมูกมีเลือดปน มีอาการทั่วไปนานเกินว่า 7-10 วัน   เจ็บคอและมีไข้ แต่ไม่ไอ และไม่มีน้ำมูก อาจเป็นโรคคออักเสบสเตรปโธรท ซึ่งควรรักษาด้วยยาปฏิชีวนะโดยเร็วเพื่อป้องกันการเกิดภาวะแทรกซ้อนกับหัวใจ ไอและมีไข้ แต่ไม่มีน้ำมูก และไม่เจ็บคอ อาจเป็นอาการของโรคปอดอักเสบ ควรรักษาด้วยยาปฏิชีวนะเช่นเดียวกัน ถ้าคุณมีอาการปวดเมื่อยหรือมีไข้ สองตัวเลือกหลักๆ ของคุณคือยาอะเซตามิโนเฟน (หรือพาราเซตามอล) อย่างไทลินอล (Tylenol) และยากลุ่มเอ็นเสด (NSAIDs) หรือยาต้านการอักเสบชนิดที่ไม่ใช่สเตียรอยด์ เช่น แอสไพริน (aspirin) ไอบูโพรเฟน (ibuprofen) หรือนาพรอกเซน (naproxen) ถ้าคุณเป็นโรคกรดไหลย้อนหรือโรคแผลในกระเพาะอาหาร ให้หลีกเลี่ยงยากลุ่มเอ็นเสด ถ้าคุณกินยากลุ่มนี้อยู่แล้วเพื่อรักษาโรคอื่นๆ ควรปรึกษาแพทย์ก่อนจะกินอีก ห้ามกินเกินขนาดที่ได้ระบุไว้บนฉลากยา การกินยาชนิดใดมากเกินไปอาจทำให้เป็นพิษสะสมในตับได้ คุณคงไม่อยากเป็นโรคเพิ่มในขณะที่ต่อสู้กับอีกโรคหนึ่งอยู่ใช่ไหมล่ะ การคัดจมูกไม่ใช่แค่อาการเดียวที่คุณต้องเผชิญเมื่อเป็นหวัด ยังมีคอแห้ง คันคอ หรือเจ็บคอที่น่าเบื่อพอๆ กันอีกด้วย วิธีง่ายๆ และเป็นธรรมชาติที่จะจัดการกับมันได้คือการบ้วนน้ำเกลือ น้ำจะช่วยทำให้คอชุ่มชื้น ในขณะที่คุณสมบัติฆ่าเชื้อโรคในเกลือจะช่วยรักษาการติดเชื้อ ทำน้ำเกลือได้โดยละลายเกลือ 1 ช้อนชาในน้ำอุ่น 1 แก้ว ถ้ามันรสชาติแย่เกินไปสำหรับคุณ ให้เติมผงฟูลงไปเล็กน้อยเพื่อลดความเค็มของเกลือลง บ้วนน้ำเกลือได้มากถึง 4 ครั้งต่อวัน โดยห้ามกลืนลงไป ว่ากันว่าเอลเดอร์เบอร์รี่เป็นตัวเสริมภูมิต้านทานจากธรรมชาติชั้นดี มันจึงเป็นที่นิยมในฐานะยารักษาโรคหวัดจากธรรมชาติ เอลเดอร์เบอร์รี่มีสารฟลาโวนอยด์ซึ่งมีคุณสมบัติต้านอนุมูลอิสระ และช่วยป้องกันไม่ให้เซลล์ในร่างกายเกิดความเสียหาย อย่างไรก็ตาม ยังมีการศึกษาจำนวนน้อยมากในมนุษย์ นักวิจัยจึงยังไม่ทราบว่ามันใช้ได้ผลมากน้อยแค่ไหน คุณสามารถกินเอลเดอร์เบอร์รี่ได้หลายวิธี ดังนี้   กินน้ำเชื่อมเอลเดอร์เบอร์รี่ 1 ช้อนทุกเช้า หาซื้อได้จากร้านขายอาหารเพื่อสุขภาพทั่วไป เติมสารสกัดเอลเดอร์เบอร์รี่ 2-3 หยด (หาได้จากร้านขายอาหารเพื่อสุขภาพเช่นกัน) ลงในน้ำเปล่าหรือน้ำผลไม้ หรือดื่มชาเอลเดอร์เบอร์รี่ เครื่องดื่มร้อนๆ ที่มีดอกเอลเดอร์กับใบเปปเปอร์มินต์ น้ำผึ้งดิบเป็นอาหารเสริมภูมิต้านทานจากธรรมชาติที่ดีมาก คุณสมบัติที่ต้านเชื้อไวรัสและช่วยปลอบประโลมคอที่อักเสบทำให้มันกลายเป็นส่วนผสมหลักในยาธรรมชาติรักษาโรคหวัดหลายตัวเลยทีเดียว  คุณจะกินน้ำผึ้งดิบเปล่าๆ หนึ่งช้อน หรือจะใส่ลงในน้ำอุ่นหรือชาก็ได้ วิธีรักษาหวัดที่ดีอีกอย่างหนึ่งก็คือดื่มนมหนึ่งแก้วใส่ผงขมิ้นหนึ่งช้อน แล้วตามด้วยน้ำผึ้งหนึ่งช้อนทันที ลองหาซื้อน้ำผึ้งดิบจากแหล่งท้องถิ่นของคุณ มันจะช่วยให้ร่างกายคุณสร้างภูมิต้านทานการแพ้ที่เหมาะกับพื้นที่ที่คุณอยู่ กระเทียมมีผลดีต่อสุขภาพมากมาย เพราะมีฤทธิ์เป็นยาต้านจุลชีพ ไวรัส และยาปฏิชีวนะอย่างหนึ่ง มีหลักฐานชี้ว่ากระเทียมสดสามารถช่วยบรรเทาอาการหวัด ย่นระยะเวลาการป่วย และเสริมการทำงานของระบบภูมิคุ้มกันได้ แถมยังช่วยป้องกันโรคหวัดได้ด้วย  กระเทียมสามารถกินในแบบอาหารเสริมได้ แต่ถ้าจะให้ได้ผลดีที่สุดควรกินแบบสด ทุบกระเทียมสักกลีบแล้วทิ้งไว้ที่อุณหภูมิห้อง 15 นาที นี่จะทำให้สารที่ชื่ออัลลิซิน (allicin) ปล่อยออกมา มันมีฤทธิ์ฆ่าเชื้อซึ่งทำให้กระเทียมมีประโยชน์สูงสุด คุณจะกินกระเทียมเปล่าๆ (ถ้ากระเพาะคุณแข็งแรง) หรือจะผสมกับน้ำผึ้งหรือน้ำมันมะกอกนิดหน่อยแล้วทาบนแครกเกอร์ก็ได้ อาหารเสริมจากธรรมชาติบางชนิดเชื่อว่าช่วยเรื่องโรคหวัดได้ แม้มันจะไม่ได้รักษาหวัดหรือยับยั้งอาการ แต่มันช่วยให้หายหวัดเร็วขึ้นได้ ตัวอย่างเช่น   เอคินาเชียเป็นอาหารเสริมสมุนไพรซึ่งเชื่อกันว่ามีฤทธิ์ต้านไวรัส ช่วยรักษาอาการติดเชื้อในระบบทางเดินหายใจ ว่ากันว่ากินในแบบเม็ดจะช่วยลดระยะเวลาการเป็นหวัด หากกินตั้งแต่แรกๆ ที่เริ่มออกอาการ   ธาตุซิงค์หรือสังกะสีก็เป็นสารจากธรรมชาติอีกอย่างหนึ่งที่มีการวิจัยทางวิทยาศาสตร์ยืนยันว่าช่วยย่นระยะเวลาของโรคหวัดโดยป้องกันไม่ให้ไวรัสแพร่พันธุ์ สามารถกินในแบบเม็ด ยาอม และน้ำ    โสมเป็นยารักษาโรคหวัดมาตั้งแต่สมัยโบราณ มีการพิสูจน์ทางวิทยาศาสตร์แล้วว่าช่วยลดระยะเวลาของโรคหวัด และยังเสริมการทำงานของระบบภูมิคุ้มกันอีกด้วย กินได้ทั้งแบบอาหารเสริมหรือจะนำรากมาต้มเป็นชาก็ได้
หยุดพักบ้าง. พักผ่อนมากๆ. ทำร่างกายให้อุ่น. ดื่มน้ำเยอะๆ. สั่งน้ำมูกให้ถูกวิธี. ลองใช้ภาชนะใส่น้ำเกลือล้างจมูกเพื่อให้โพรงจมูกโล่ง. รักษาด้วยไอน้ำ. อาบน้ำร้อน. ดื่มเครื่องดื่มร้อนๆ. สังเกตอาการให้ได้ตั้งแต่แรกๆ. กินยาระงับอาการไอ. กินยาลดน้ำมูก. กินยาขับเสมหะ. เพิ่มปริมาณการบริโภควิตามินซี. ไปพบแพทย์. กินยาแก้ปวด/ลดไข้. บ้วนน้ำเกลือแก้เจ็บคอ. กินน้ำเชื่อมเอลเดอร์เบอร์รี่. กินน้ำผึ้งดิบหนึ่งช้อน. กินกระเทียม. กินอาหารเสริมจากธรรมชาติ.
https://www.wikihow.com/Cure-a-Cold-Fast https://www.wikihow.com/Cure-a-Cold-Fast https://www.wikihow.com/Cure-a-Cold-Fast https://www.wikihow.com/Cure-a-Cold-Fast
Giving Your Body a Break Decongesting Your Sinuses Curing Your Cold Fast Treating Your Other Symptoms